༄༅། །མདོ་ཕྱོགས་ཀྱི་གསུང་ཐོར་འགའ་ཞིག་བཞུགས་སོ། །
༄༅། །བླ་མ་ཐུབ་པའི་དབང་བོ་ལ་ཕྱག་འཚལ་ལོ། །གཞི་གསུམ་ཆོ་གའི་ཕྱག་
ལེན་གསལ་བར་བཀོད་པ་ནི། མཐུན་པའི་གསོ་སྦྱོང་ལ་སྦྱོར་བ། དངོས་གཞི། མཇུག་
གསུམ། དང་བོ་ལ་དྲུག
གཙུག་ལག་ཁང་གི་བྱ་བ་རྗེས་སུ་བསྒྲུབ་པ་ནི། གསོ་སྦྱོང་བྱ་བའི་གནས་དེར་
ཉིན་སྔ་མ་ནས་ཕྱག་བདར་ལེགས་པར་བྱས། །
༣
གནས་ནི་བློ་མཐུན་གྱི་གནས་དང་། མཚམས་པོ་ཆེ་དང་མཚམས་བུ་ཆུང་དང་
གསུམ་ཡོད། །
ཞ
གནས་ཐབས་དང་བཅས་པ་ནི། སྟོན་པའི་སྐུ་ཁྲི་ལ་བཤམས། ཆུ་གཉིས་ཉེར་སྤྱོད་
དང་། མཆོད་པའི་གོང་དུ་དཀར་གཏོར་ཆ་བཞིའང་བཤམས། གདན་རྣམས་བཏིང་ནས་
དུང་ངམ་གཎྜི་བརྡུང་། འདུན་པ་དང་ཡོངས་དག་ཡོད་ན་བླངས། །
རང་གཞན་གྱི་ལྟུང་བ་དག་པར་བྱེད་པ་ནི། ལྟུང་བ་བྱུང་མ་བྱུང་གི་བརྟག་པའི་
དོད་ལ་འདུལ་བ་རྒྱ་མཚོའི་སྙིང་བོ་བཏོན་ནས་བརྟག ལས་ལ་འདུ་བའི་སྔ་རོལ་ཏུ་
ལྟུང་བ་བཤགས་བསྡམས་བརླབ་གསུམ་གྱིས་རྒྱུད་དག་པར་བྱ། ཞེས་པ་ཕྱག་ལེན་དུ་
ཐམས་ཅད་ཚོགས་ཏེ་ཞལ་ཡར་ལ་ཕྱོགས་ཏེ་གདན་ལ་འཁོད་དེ། ཡུལ་གཙོ་བོ་དེ་ན་
277

འཁོད་པ་དང་ཕྱོགས་བཅུའི་དགེ་འདུན་རྣམས་ལ་སྤྱོད་ལམ་སྔ་ཕྱི་མ་ཤོར་བར་མཐུན་
པར་ཕྱག་གསུམ་འཚལ་ནས་ཐམས་ཅད་འགྲེང་སྟེ་ཐལ་མོ་བསྣོལ། ཕྱོགས་བཅུ། ནས།
བཅབ་པ་རྣམས་ཕྱིར་བཅོས་པའི་ཆོ་ག་ལ་ཐུགས་གཏད་པར་ཞུ་ཞེས་སྙན་གསན་དབབ།
གནས་བརྟན་སོགས་ཀྱིས་ལག་པའི་བརྡ་དང་བཅས་ཏེ། ཆོས་བཞིན×ཞུ། ཡང་ཕྱོགས་
བཅུ། ནས། དངོས་གཞི་ཕྱིར་བཅོས་པའི×ཞུ། སྔར་ལྟར། ཆོས་བཞིན། ཡང་ཕྱོགས་བཅུ།
ནས། བྱིན་རླབས་ཀྱི་ཆོ་ག་ལ✖ཞུ། ཆོས་བཞིན྾། དེ་ནས་ཐམས་ཅད་ས་ལ་བཞུགས་ནས།
ཕྱོགས་བཅུ། ནས། ལགས་སོ། །ལན་གསུམ། ཁ་ས་ལ་གཏུགས་པ་ལྟ་བུར་བྱས་ལ། གནས་
བརྟན་གྱིས། ལྟུང་བ་ལ་ལྟུང་བར་གཟིགས་སམ། གཞན་རྣམས་ཀྱིས་མཐོང་ལགས། ཡང་
ཕྱིན་ཆད་ལེགས་པར་སྡོམ་མམ། གཞན་རྣམས་ཀྱིས་སྡོམ་ལགས། ལན་གསུམ། ཐབས་
ཡིན་ནོ་ཞེས་པའི་ལན་དུ་ལེགས་སོ་ཞེས་བརྗོད། གནས་བརྟན་ལའང་རྒན་པ་ཞིག་
གིས། ལྟུང་བ་ལ་ལྟུང་བར་དགོངས་ལགས་སམ། ཕྱིན་ཆད་སྡོམ་པ་གནང་ལགས་སམ།
ཞེས་དྲི་ཞིང་། ཐབས་ལེགས་བྱ། ལྟུང་བ་དངོས་གཞི་ཕྱིར་བཅོས་ཀྱང་དེ་དང་འདྲ། ལྟུང་
ཐུན་བྱིན་རླབས་ལན་གསུམ། ཐབས་ལེགས་བྱ། ཐམས་ཅད་ཡར་བཞེངས་ནས་ཕྱག་
གསུམ་འཚལ་འགྲེང་སྟེ་འདུད་པ་དང་བཅས་པའི་ཕྱོགས་བཅུ། ནས། ལྟུང་བ་བཅབ་
པ་རྣམས་ཕྱིར་བཅོས་པའི་ཆོ་ག་ལ་ཐུགས་གཏད་པ་བཀའ་དྲིན་ཆེ་ལགས། གནས་
བརྟན་གྱིས་ཆོས་བཞིན་འདུལ་བ་བཞིན་མཛད་པ་ངོ་མཚར་ཆེ། ལྷག་མ་གཉིས་ལའང་
དེའི་རིགས་འདྲ། དགེ་ཚུལ་ལ་གནས་བརྟན་ས་ལ་བཞུགས་བཞིན་དུ་ལྟུང་བ་ལ་ལྟུང་
བར་མཐོང་ངམ། ཞེས་དྲི། གཞན་འདྲ། དེ་ནས་སྡོམ་པ་གོང་མ་གཉིས་ཀྱི་ཕྱིར་བཅོས་
ལ་ཐུན་མོང་དུ་ཕྱག་གསུམ་བྱས་ཏེ་འགྲེང་ནས་སྙན་གསན་ཕབ། ཆོས་བཞིན་སོགས་
སྔར་དང་འདྲ། ས་ལ་བཞུགས་ནས་ཕྱོགས་བཅུ྾། བདག་བྱང་ཆུབ་སེམས་དཔའ་རང་
མིང་དཔེར་ན་དཀོན་མཆོག་ཅེས་བརྗོད་ལན་གསུམ། མཐོང་སྡོམ། ནོངས་པ་ལ་། ལ།
278

ལན་ཆོས྾། བགྱིའོ། །ཐབས་ལེགས་བྱ། གནས་བརྟན་ལ་དགོངས་ལགས་སམ། གཞན་
སྔར་དང་འདྲ། ཕྱོགས་བཅུ྾། བདག་རིག་པ་འཛིན་པ། རང་མིང་མི་བསྐྱོད་རྡོ་རྗེ་ལྟ་བུ།
གཞན་སྔར་དང་འདྲ། ཕྱག་གསུམ། འགྲེང་སྟེ། ཕྱོགས་བཅུ། ནས། བཀའ་དྲིན་ཆེ། ཆོས་
བཞིན×ངོ་མཚར་ཆེ། ས་ལ་བཞུགས་ཏེ། སྐབས་གསུམ་པ། ས་གསུམ་མ། ཟླ་མེད་སྟོན་པ་
མ། འདོན་པ་ཚར་བ་དང་འགྲིག་པའི་ཚོད་དུ་མདོ་བསྐུལ་བ་པོས་ཕྱག་གསུམ་འཚལ་
ལ་འདུད་པ་དང་བཅས་སྐད་གཟེངས་མཐོན་པོས། བསྟན་པ་རིན་པོ་ཆེའི་གསལ་བྱེད་
དམ་པར་གྱུར་བ་གནས་བརྟན་ནམ་སློབ་དཔོན་འདུལ་བ་འཛིན་པ་ཆེན་པོའི་ཞལ་སྔ་
ནས་གཙོ་མཛད྾། ཡར་གྱི་ངོ་འམ་མར་གྱི་ངོའི་གྲལ་ཚེས་བཅུ་བཞི་བའམ་བཅོ་ལྔ་བ་
མངོན་དུ་གྱུར་བ་ལགས་ཏེ་ཞེས་གྲལ་ཚེས་བརྗོད། མཇུག་རིང་འཐེན་བྱ། ཡར་བཞེངས་
ཞོར་ལ་གནས་བརྟན་གྱིས་འཕགས་པ་དཀོན་མཆོག×། ཐམས་ཅད་ཀྱིས་ཕྱག་གཡས་
པ་ཅུང་ཟད་བརྐྱངས་ཏེ་མཆོག་སྦྱིན་བྱས་ལ། འདི་སྐད། ནས། བསྟོད་དོ། །གནས་བརྟན་
གྱིས། དགེ་བར་གསུངས་ཤིག་བརྗོད་ལ་སེ་གོལ་གཏོགས་སམ། མཉམ་དུ་སྐར་མཿ། དེ་
ལྟར་བལྟ་ཞེས་ཐམས་ཅད་ཀྱིས་སེ་གོལ་གཏོགས། སྔར་ལྟར་ཕྱག་གསུམ་བྱས་ཏེ། བསྟན་
པཿ྾། ལགས་སམ། གཏོར་མ྾ཞུ། བཞུགས་ཞོར་ལ་གནས་བརྟན་གྱིས་ཨོཾ་བཛྲ་ཞེས་དབུ་
བསྐུལ་ཏེ་ཙོག་བུར་བཞུགས་ནས་ཆ་བཞི་བསྔོ། རྒྱུད་སྨད་ཀྱི་ཕྱག་ལེན་ཡིན་ནམ། བསེ་
ཚང་གིས་བཙུགས་པ་འདྲ་ཞེས་གུང་ཐང་གསུངས། རྒྱུན་དུ་ཆོ་ག་འདོན་རྒྱུའི་དབང་དུ་
བྱས་པ་གསུང་བཤད། མདོ་སྔགས་གང་གི་ཡིན་ཀྱང་ཆོག
མདོ་འདོན་པར་གསོལ་བ་ནི། བསྐུལ་བ་བོས་ཕྱག་དང་སྤྱོད་ལམ་སྔར་ལྟར་བྱས་
ལ། བསྟན་པ་རིན་ཆེན་གསལ་བའི་སྒྲོན་མེ། བསྟན་འཛིན་མཁས་པ་ཀུན་གྱི་གཙུག་
རྒྱན་མཉམ་མེད་ཐུབ་པ་རིན་པོ་ཆེའི་རྒྱལ་ཚབ་ཏུ་དབང་བསྐུར་བ། མཚུངས་མེད་ཆོས་
ཀྱི་རྗེ་ཐུགས་བརྩེ་བ་ཅན། ཐུགས་བརྩེ་བས་ཉེ་བར་དགོངས་ཏེ་བདག་ཅག×བཀས་
279

གནང་བར་ཞུ། གནས་བརྟན་གྱིས་བཞེངས་ཞོར་ལ་ཐོག་མར་སྟོན་པ་ལ་ཕྱག་མཛད་
པར་ཞུ། ཞེས་བརྗོད། དེ་ནས་ཀུན་གྱིས། གང་འདིར། གང་ཚེ་ལ་མགོ་ལེན་ཡོད། ཤོ་ལོ་
ཀ་རེ་རེའི་མཐར་ཐམས་ཅད་ཀྱིས་ཕྱག་མཉམ་དུ་འཚལ།
ཆོས་ཉན་བཤད་བྱེད་པའི་ཕྱག་ལེན་ནི།
ཁྲི་ལ་གདིང་བ་བཏིང་ནས་གནས་
བརྟན་བཞུགས། གཞན་རྣམས་སྐྱིལ་ཀྲུང་། ཐལ་མོ་བསྣོལ་ཏེ་བཅངས། འདི་ལ་ཐལ་མོ་
བསྣོལ་ཕྱག་ཀྱང་ཟེར། དཔུང་བ་གཡས་པ་ཕུད། གོས་ཚགས་ལེགས་པར་བཅོས། གནས་
བརྟན་གྱིས། གསོ་སྦྱོང་གི྾། འདིར་གཤེགས་ཤིག་ཅེས་སེ་གོལ་གཏོགས། འཆི་མེད་ཅེས་
པ་བདུད་རྩིར་བསྒྱུར། ཐམས་ཅད་མཁྱེན་པའི་སྐབས་སུ་ཀུན་གྱིས་གཟན་ཕྲག་ནས་
བླངས་ཏེ་མགོ་བོ་ས་ལ་གཏུགས་པའི་ཚུལ་དུ་ཕྱག་འཚལ་ཏེ་མཉམ་དུ་བརྗོད། གནས་
བརྟན་གྱིས། འདི་སྐད×། མཐར་ཀུན་གྱིས་སྔར་ལྟར་ཕྱག་དང་བཅས་ཏེ་བཅོམ་ལྡན་
འདས་ཀྱིས་གསུངས་པ་ལ་མངོན་པར་བསྟོད་དོ་ཞེས་མཉམ་དུ་བརྗོད། གནས་བརྟན་
གྱིས་དབུ་བསྐུལ་ཏེ་བསོད་ནམས་འདི་ཡིས་སོགས་ཀུན་གྱིས་བརྗོད། གནས་བརྟན་
གྱིས། ཉེས་པ་སྔ་མ་ལ་འགྱོད་པ་དང་། ཕྱི་མ་ལ་སྡོམ་སེམས་དང་ལྡན་པས་སྤྱི་བཤགས་
ལ་ཐུགས་གཏད་པར་ཞུ། ཨུ་ཧུ་ལགས། ཀུན་གྱིས་མཉམ་དུ། བླ་མ་རྡོ་རྗེ་འཛིན་པ། ལན་
གསུམ། གནས་བརྟན་གྱིས། ཉེས་པ་ལ་ཉེས་པར་གཟིགས་སམ། ཞེས་སོགས་སྔར་ལྟར་
མཐོང་སྡོམ་དྲི་ཞིང་ཐབས་ལེགས་བྱ། དགེ་ཚུལ་གྱི་གསོ་སྦྱོང་ངམ་ཡོངས་དག་ནི་ཕྱག་
གསུམ། འགྲེང་སྟེ་སྙན་གསན་བྱ། ས་ལ་བསྡད་ནས་ཡོངས་དག་གསུམ་འདོན། མཐོང་
སྡོམ་དྲི། ཐབས་ལེགས་བྱ། ཕྱག་གསུམ་འགྲེང་སྟེ་བཀའ་དྲིན་ཆེ་ཞེས་བརྗོད། ཁྲིམས་
ཀྱི྾། དེ་ནས་ལས་ཐམས་ཅད་ཀྱི་སྔོན་དུ་འགྲོ་བ་ལྟུང་ཐུན་བྱིན་རླབས་དང་། གནས་ལ་
བློ་མཐུན་གཉིས། ཀུན་གྱིས་སྤྱོད་ལམ་བསྟུན་ནས་གནས་བརྟན་གྱིས། ལས་ཐམས་ཅད་
ནས་གསོལ་བའོ། །འདི་གང་ལ་ཡོད་ཀྱང་སེ་གོལ་གཏོགས། གནས་ལ་བློ་མཐུན་། ✖། དེ་
280

དེ་བཞིན་དུ་འཛིན་ཏོ། །གཉིས་པ་དངོས་གཞི་ལ་གཉིས། མདོ་འདོན་པ་བོ་དང་། འདོན་
ཚུལ་ལོ། །
དང་བོ་ནི། ཚིག་ཕྱེད་ཀྱང་མ་འཁྲུལ་བའི་གནས་བརྟན་སོགས་ཀྱིས་སོ། །གཉིས་པ་
ལ་ལྔ། མདོའི་བསྟོད་ར་དང་། དུས་དང་བོར་བྱ་བ་དག་དང་། གསོལ་བའི་ལས་དང་། ལྟུང་
བ་བཤགས་བསྡམས་སྔོན་དུ་བཏང་བ་དང་། འདོན་ཚུལ་ལྔ་བོ་གང་རུང་ངོ་། དང་བོ་ནི།
གནས་བརྟན་གྱིས་སྒྲ་དག་གསལ་གསུམ་དང་ལྡན་པའི་སྒོ་ནས་དངོས་གཞི་ལ་སོ་སོར་
ཐར་བ྾། ཞུ། རྒྱ་གརཿ྾། ཐམས་ཅད་མཁྱེན་པའི་སྐབས་སུ་སྔར་ལྟར་ཕྱག་བྱ། སྙན་པའི་
བ་དན། གནས་པ་བདེ། །གཉིས་པ་ནི། །ཚེ་དང་ལྡན་པ་དག་སང་གི་སྐྱ་རེངས་ཤར་བ་
ན། དབྱར་གནས་ཀྱི་སྐབས་སུ་དབྱར་འབྲིང་ཡིན་ན། སོ་ག་རྣམས་ཀྱི་ཟླ་བ་གཉིས་ནི་
འདས་ཏེ། ལྷག་མ་ནི་མ་ལུས་སོ། །ཟླ་བ་རྗེས་མ་ལ། དབྱར་རྣམས་ཀྱི་ཟླ་བ་ཕྱེད་ནི་འདས་
སོ། །ཟླ་བ་ཕྱེད་དང་གཉིས་ནི་ལུས་སོ་ལྟ་བུ། ཚེ་དང་ལྡན་པཿ྾། རྣམ་པར་འཁྱམ་པར་
འགྱུར། །གསུམ་པ་ནི། དགེ་འདུན྾། གསོལ་བའོ། །དུས་འབྲེལ་གྱི་བཀྲ་ཤིས་གསོ་སྦྱོང་
ཡིན་ན་བཀྲ་ཤིས་པའི་གསོ་སྦྱོང་བཅུ་བཞི་བའམ་བཅོ་ལྔ་བ་ཞེས་བརྗོད། དུས་འབྲེལ་
མིན་ན་བཀྲ་ཤིས་པའི་གསོ་སྦྱོང་ལགས་ཞེས་བརྗོད། གནས་ཁང་གསར་བ་དང་། དགེ་
འདུན་གྱི་དབྱེན་བཟླུམས་པ་དང་། རིམས་ནད་སོགས་བཟློག་པའི་གསོ་སྦྱོང་ལའང་
འདྲའོ། །བཞི་བ་ནི། ཚེ་དང་ལྡན་པ། དེ་དེ་བཞིན་དུ་འཛིན་ཏོ། །ལྔ་བ་ནི། གླེང་གཞི་
བཏོན་ཅིང་ལྷག་མ་རྣམས་ཐོས་བསྒྲགས་སུ་བྱེད་པ་འདོན་ཚུལ་ལྔའི་ནང་ནས་བསྡུས་པ་
ཡིན། དེ་ནི་སླད་མ། ནས། གསན་པར་འགྱུར་རོ། གསུམ་པ་ནི། གནས་བརྟན་གྱིས། སོ་
སོར་ཐར་བ་བཏོན་པ་ཡིས། །མང་མང་གིས། སོ་སོར་ཐར་བ་མཉན་པ་ཡིས། ✖། ལེགས་
བཤད་དང་། ཆོས་རྒྱལ་མ་སོགས། ཕྱག་གསུམ་བྱས་ཏེ་གྲོལ།
དབྱར་གྱི་ཆོ་ག་ལ་སྦྱོར་བ་དངོས་གཞི་མཇུག་གསུམ། དང་བོ་ལ་གནས་ཁང་བྱི་
281

དོར་དབྱར་ཐོ་སོགས། གནས་མལ་སོགས་སྟ་གོན། གནས་མལ་སྟོབ་པ་བསྐོ་བ། དེས་
ཇི་ལྟར་བྱ་བ་དང་བཞིའོ། །གསུམ་པ་ནི། གསོ་སྦྱོང་གི་མཇུག་ཏུ་གསན་པར་འགྱུར་རོ། །
དེ་ནས་གནས་བརྟན་གྱིས། དགེ་སློང྾། ལན་དུ། སྤྲོ་ལགས། གནས་བརྟན་གྱིས། དགེ་
འདུནགསོལ་བའོ། །།མིང་འདི་ཞེས་བྱ་བ་ཀུན་ལ་སྦྱོར་དགོས་འོག་མ་དག་ལའང་འདྲ།] བརྗོད་
པ་འཛིན་ཏོ། །དེནས་གྲལ་ལ་འཁོད། ཚུལ་ཤིང་གཡོན་གྲལ་མགོར་འཇོག དགེ་ཚུལ་
བཀར་ཏེ། བཞི་བ་ལ་སྦྱོར་བ། དངོས་གཞི། མཇུག་དང་གསུམ། དང་བོ་སྦྱོར་བ་ལ་བཞི།
ཚུལ་ཤིང་ཉེ་བར་བཞག་པ། ཁྲིམས་བརྗོད་པ། ཚུལ་ཤིང་བླང་བ་དག་གི་ཕྱིར་གསོལ་བའི་
ལས་བྱ་བ། གྲངས་བཟུང་བའི་ཕྱིར་ཚུལ་ཤིང་བྲིམ་པའོ། །
གཉིས་པ་ནི། དགེ་ཚུལ་ནང་དུ་བོས་ལ། གནས་མལ་སྟོབ་པའི་དགེ་སློང་གིས་
གདོང་གྲལ་མཇུག་གི་བར་དུ་གདིང་བའི་སྟེང་ནས་ཐང་ཤད་གསུམ་བྱས་ཏེ། མགོ་བོ་
ཅུང་ཟད་འདུད་པ་དང་བཅས་པས། དགེ་འདུན ། དགོངས་སོ། །ཞེས་བརྗོད་ལ་རང་གི་
གྲལ་ལ་འཁོད་དེ། [དགེ་ཚུལ་བཀར་འདོགས་པ།]
གསུམ་པ་ནི། གནས་བརྟན་གྱིས། ཚུལ་ཤིངངྐ྾། གསོལ་བའོ། །དགེ་སློང་འོན་པ་ལ་
སོགས་པའི་གོ་བའི་ཆེད་དང་། ལས་མཚམས་འཛིན་པའི་ཕྱིར་དུ་སེ་གོལ་གཏོགས།
བཞི་བ་ནི། འདུལ་བའི་ལུགས་ལ་བྲིམ་པ་རྣམས་རྒན་རིམ་ནས་བྲིམ། བསྡུ་བ་
རྣམས་གཞོན་རིམ་ནས་བསྡུ། ཚུལ་ཤིང་བྲིམ་ཚུལ་ནི། པྲོག་མའི་ནང་གི་ཚུལ་ཤིང་
རྣམས་དབྱར་བདག་གིས་རང་གི་གཡོན་དུ་མགོ་ཕྱོགས་པར་བཟུང་ནས། གནས་བརྟན་
གྱི་མདུན་དུ་གུས་པར་བཟུང་སྟེ། གནས་བརྟན་གྱིས་པུས་བཙུགས་བྱས་ཏེ་སྟན་ལས་
ཕྱེད་མ་འཕགས་པར་སྟོན་པའི་ཚུལ་ཤིང་དལ་བུས་བླངས། དེ་ནས་སྟན་ལས་ཕྱེད་
འཕགས་ཏེ་རང་གི་ཚུལ་ཤིང་བླངས། དེ་ནས་རིམ་པར་གཞོན་པའི་བར་ལ་ཐུག་གི་བར་
བྲིམ། དེས་བླངས་པ་དང་ཚུལ་ཤིང་དེར་བཞག་རང་གྲལ་དུ་འཁོད་པ་དང་། གཞོན་
282

པའམ་དབྱར་བདག་གི་ཚུལ་ཤིང་སྔར་ལྟར་དབྱར་བདག་གི་དྲུང་དུ་ཁྱེར་ནས། དབྱར་
བདག་གིས་ཀྱང་ཚུལ་ཤིང་བླངས་ཚར་བ་དང་ཚུལ་ཤིང་དེར་བཞག་སྟེ་གཞོན་པ་གྲལ་
ལ་འཁོད། སླར་ཡང་དབྱར་བདག་གིས་གནས་བརྟན་གྱི་མདུན་དུ་བཟུང་སྟེ་གཞི་བདག་
གཉུག་མར་གནས་པའི་ཚུལ་ཤིང་ཡང་བླངས། དེ་ནས་སྟན་ལས་ཕྱེད་འཕགས་ཏེ་དལ་
བུས་གཞོན་རིམ་ནས་གནས་བརྟན་ལ་ཐུག་གི་བར་བསྡུ། གཞོན་པས་དབྱར་བདག་གི་
ཚུལ་ཤིང་ཡང་བསྡུ། དེ་ནས་དབྱར་བདག་གིས་གྲལ་མགོར་སོང་སྟེ་གྲངས་ངེས་པར་
བྱས་ཏེ་གཉུག་མར་གནས་པའི་ཚུལ་ཤིང་གྲངས་ལ་མི་འདྲེན། གྲལ་མཇུག་དུ་ཐང་ཤད་
གསུམ་སྔར་ལྟར་བྱས་ཏེ། བཅུར་མ་ཚང་ན་རྡོག་པོ་བདུན་སོགས། དགེ་འདུན྾། བཅུ་
ཕྲག་གཅིག་དང་རྡོག་པོ་གསུམ་ལྟ་བུ་རིགས་འགྲེ། ལན་དུ། ལེགས་པརསོ། །དགག་
དབྱེའི་སྐབས་སུ་རྩ་བྲིམ་ཚུལ་ཀྱང་དེ་དང་འདྲའོ། །
གཉིས་པ་ནི་རང་བདེ་བ་དང་སྦྱིན་བདག་བསོད་ནམས་འཕེལ་བའི་ཆེད་དུ་དགེ་
འདུན་ཁྱད་པར་བརྒྱད་ལྡན་ལ་གནས་སྟོབ་པ། མལ་སྟོབ་པ། དེ་ལ་ལོངས་སྤྱོད་ཚུལ་
གསུམ་མོ། །བསྐོས་པའི་དགེ་སློང་གིས་འདུ་ཁང་གི་སྒོ་ལྕགས་ལྡེ་མིག་དང་བཅས་པ་
བཟུང་ནས་རྒན་རིམ་ནས་བརྩམས་ཏེ་གཉིས་ཀའི་ལག་པས་བཟུང་སྟེ། གནས་བརྟན྾།
ལན་དུ། དེ་དེ་བཞིན་དུ་བགྱིའོ། །གཞོན་པ་ལ་ཡང་དེ་ལྟར་བྲིམ། གཞོན་པས་དབྱར་
བདག་ལ་ཡང་བྲིམ། དེ་ནས་མལ་ཆ་ལ་ཕྱག་ལེན་དུ་གདིང་བ་གཏད་པར་གསུངས།
སྔར་ལྟར་གནས་མལ་སྟོབ་པས་རྒན་རིམ་ནས་གཉིས་ཀའི་ལག་པས་བཟུང་སྟེ། གནས་
བརྟན་གདན་ཆ྾། དེ་དེ་བཞིན་དུ་བགྱིའོ། གཞོན་པ་ལ་ཐུག་གི་བར་སྔར་ལྟར་བྲིམ།
གཞོན་པས་གནས་མལ་སྟོབ་པ་བོ་ལའང་བྲིམ